989f3c28606e4f42f5729879d3352bbd
Τι είναι Υπεριδρωσία;
cyprusdermaclinic.com
2021.39
Υπεριδρωσία ονομάζεται η κατάσταση υπερβολικής εφίδρωσης, πέρα από τα φυσιολογικά επίπεδα για τη ρύθμιση της θερμοκρασίας του σώματος. Πρόκειται για διαταραχή που συσχετίζεται με τους εκκρινείς ιδρωτοποιούς αδένες οι οποίοι βρίσκονται σε όλη την επιφάνεια του σώματος.


Οι αποκρινείς αδένες βρίσκονται σε μέρη του σώματος με μεγάλη συγκέντρωση τριχοθυλακίων, όπως μασχάλη και η περιοχή των γεννητικών οργάνων.


Η ταξινόμηση της υπεριδρωσίας έχει γίνει με διάφορους τρόπους, η πιο συχνή προσέγγιση όμως την διαχωρίζει σε ιδιοπαθή και παθολογική υπεριδρωσία.


Η ιδιοπαθής ορίζεται ως υπερβολική εφίδρωση, η οποία είναι συμμετρική και εντοπίζεται στις παλάμες, τα πέλματα ή τις μασχάλες και συμβαίνει ανεξάρτητα από τη ρύθμιση της θερμοκρασίας του σώματος. Επίσης η υπερίδρωση λόγω συναισθηματικών παραγόντων, έχει κατά κύριο λόγο αρνητικές κοινωνικές συνέπειες. Επηρεάζει την εφίδρωση στις παλάμες των χεριών, τα πέλματα των ποδιών, στις μασχάλες και στο πρόσωπο.



8eec75ef1ef32a79f6b1d787e8794b81
Πως γίνεται η Ιοντοφόρεση;
cyprusdermaclinic.com
2021.39
Η Ιοντοφόρεση χρησιμοποιείται στην αντιμετώπιση της υπεριδρωσίας παλαμών, πελμάτων, μασχαλών και προσώπου. Κατά τη διαρκεια της ιοντοφόρησης ο ασθενής βυθίζει τις παλάμες (ή τα πέλματα) του σε δύο λεκάνες που περιέχουν νερό χωρίς καμιά φαρμακευτική ουσία (για τις μασχάλες και το πρόσωπο, φτιάχνονται ειδικά ηλεκτρόδια που έρχονται σε επαφή με το δέρμα μέσω βρεγμένου σφουγγαριού). Στις λεκάνες αυτές τοποθετούνται οι δύο πόλοι ηλεκτρικής πηγής πολύ χαίτης τάσης που είναι ανεπαίσθητο από τον ασθενη. Το ρεύμα αφήνεται να περνάει για 15 λεπτά. Μετά από μερικές συνεδρίες, η υπεριδρωσία μειώνεται αισθητά και μετά από 10-12 διακόπτεται τελείως.



040fd7c41092f3fde13596c5296a11cd
Ποιός ο ρόλος της Ιοντοφόρεσης στην αντιμετώπιση της Υπεριδρωσίας;
cyprusdermaclinic.com
2021.39
Η διαδικασία επιφέρει αποδιοργάνωση της λειτουργίας των ιδρωτοποιών αδένων, χωρίς να τους καταστρέφει καθώς προκαλεί πρόσκαιρη αλλοίωση κάποιων πρωτεϊνών αναγκαίων για τη λειτουργία τους. Δεν προκαλείται μόνιμη βλάβη και μετά από ένα διάστημα η λειτουργία επανεμφανίζεται κανονικά. Η θεραπεία Χρειάζεται να επαναλαμβάνεται, σε συχνότητα περίπου μια φορά τη βδομάδα, μέχρι να επιτύχουμε πλήρη εξάλειψη της Υπεριδρωσίας .Ο αριθμός των συνεδριών που χρειάζονται κυμαίνεται από 4-8 συνεδρίες.



aee0d1f652350ea2d09ecd41d1b2a098
Η διαδικασία είναι ευχάριστη;
cyprusdermaclinic.com
2021.39
Φυσιολογικά ο ασθενής πρέπει να αισθάνεται ένα ελαφρύ γαργάλημα.



3d553ad1afa2d77794411d79d500c9f0
Σε ποιές περιπτώσεις η Ιοντοφόρεση δεν πρέπει να χρησιμοποιείται;
cyprusdermaclinic.com
2021.39
Ιοντοφόρεση δεν πρέπει να χρησιμοποιείται ή μπορεί να χρησιμοποιηθεί μόνο μετά από τη συμβουλή γιατρού στις ακόλουθες περιπτώσεις:


• Καρδιακές αρρυθμίες  

• Ηλεκτρονικά ελεγχόμενες εμφυτεύσιμες συσκευές (π.χ. βηματοδότης)  

• Μεταλλικές εμφυτεύσιμες συσκευές σε περιοχές όπου διαρρέει το ρεύμα.  

• Εγκυμοσύνη.  

• Εκτεταμένη ασθένεια του δέρματος.  

• Μη αίσθηση του πόνου.


